Reûf Axayî: Hunera Grafîkî ji Kurdan re Nû Ye û Piştevanî Jê Re Divê
Hunermendê grafîkî Reûf Sasan Axayî mêvanê vê xelekê yê ji bernama Deng û Reng e
Hunera grafîkî hunereke pir nûjen û balkêş e ji cîhanê re jiber ku bi rojan her li pêş dikeve. Li gor pêşketina teknelojîya û bernamên komputerê û ya din jî pêşveçûna bazirganîya cîhanê, rêyeke mezin li pêş vê hunerê vekiriye. Di nav Kurdan de ji ev huner roj bi roj zêdetir dibe û şarazayên wê jî gavên baş û cîgirtî davêjin. Hunermendê grafîkî Reûf Sasan Axayî yek ji wan hunermendan e ku xebatên balkêş di warê hunera grafîkî de afirandine. Ew hîn jî berdewamîya van xebatan dike da ku ew huner derbazî malan bike û nirxên vê hunerê bi gelê Kurd re bide nasîn. Reûf Axayî di sala 1987’an de li Bokan ji dayik bûye û li bajarê Mahabadê mezin bûye. Ew di sala 2003’an de Peymangeha Teknolojîya Zanistên Kompîterê qedand. Ew niha li Stenbolê dijî û xebatên xwe li wî bajarî didomîne. Sasan gelek berhemên grafîkê jibo karxaneyan, kesitîyên taybet û hindekî din jî berhmênên bi COVID-19 girêdayî afirandine û bi taybetî ya maskên parastinê. Ji bilî van xebatên wî yên hunerî, wî di Radyo ya Newa de wek rojnamevan û dîzayner jî xebitiye. “Ev huner hîn cîhê xwe di nav civata Kurdan de negirtîye û pêwîst e ku li ser were xebitandin û piştevanî jî ji alîyê her kesekî were kirin jibo ku ev li nav Kurdan bêtir bibe û rêz ji wê re were girtin,” Axayî dibêje. *** ***